கேள்வி: இரேலங்கி (நடிகர்) - ஆரம்ப கால வாழ்க்கை பற்றி தகவல் சொல்.
பதில்: சென்னை மாநிலம் (இப்போது ஆந்திரப் பிரதேசம்) கிழக்கு கோதாவரி மாவட்டம் ராவுலபாலம் கிராமத்தில் தெலுங்குச் செட்டிபலிஜா குடும்பத்தில் இவர் பிறந்தார். காக்கிநாடாவில் வளர்ந்தார். இவர் ஒரு தொழில்முறை ஹரிகதா கலாட்சேபம்க் கலைஞராகவும், ஆர்மோனியம்க் கலைஞராகவும் இருந்தார். [https://web.archive.org/web/20071022041824/http://www.tollynation.com/article/1926 [2]] நடிப்பு மீதான ஆர்வம் காரணமாக கல்வியில் ஆர்வம் காட்டவில்லை.
கேள்வி: இரேலங்கி (நடிகர்) - தொழில் பற்றி தகவல் சொல்.
பதில்: இரேலங்கி தனது ஆரம்ப வாழ்க்கையை மேடை மற்றும் நாட்டுப்புற நாடகங்களில் தொடங்கினார். மேலும் மேடை நாடகத்திலும் பெண் வேடங்களில் நடித்தார். சி. புல்லையா இயக்கத்தில் 1935ஆம் ஆண்டில் வெளியான முதல் தெலுங்கு மொழி திரைப்படமான ''சிறீகிருஷ்ண துலாபாரம் ''படத்தில் விதூசகன் வேடத்தில் நடித்து தனது திரைப்பட வாழ்க்கையைத் தொடங்கினார். பின்னர், இவர் 1947இல் வெளியான ''கொல்லபாமா'' படத்துடன் ஒரு பெரிய வெற்றி கிடைக்கும் வரை புல்லையாவிடம் தயாரிப்பு மேலாளராக இருந்தார். அதைத் தொடர்ந்து, ''விந்தியா ராணி'' படத்தில் நகைச்சுவை வேடத்தில் நடித்தார். இது பெரிய வெற்றியைப் பெற்றது. 1950 முதல் விஜயா திரைப்பட நிறுவனத்தின் கீழ் தயாரிக்கப்பட்ட அனைத்து திரைப்படங்களிலும் இவர் வழக்கமான முகமாக இருந்தார். இவர் மிகவும் பிரபலமடைந்து 1953ஆம் ஆண்டில் புல்லையா இயக்கத்தில் அஞ்சலிதேவிக்கு இணையாக ''பக்கிண்டி அம்மாயி'' படத்தில் நகைச்சுவை நாயகன் வேடத்தில் நடிக்க வாய்ப்பு கிடைத்தது. நகைச்சுவை நடிகராக, நடிகை கிரிஜா, நடிகை சூரியகாந்தம், மற்றொரு நகைச்சுவை நடிகர் இரமண ரெட்டி ஆகியோருடன் கூட்டுசேர்ந்தபோது இவர் மிகவும் பிரபலமாக இருந்தார். இந்த சேர்க்கைகள் தெலுங்கு மொழி பல வெற்றி திரைப்படங்கள் வெளிவர ஆரம்பித்தது.
கேள்வி: இரேலங்கி (நடிகர்) - விருதுகள் பற்றி நீங்கள் என்ன அறிந்துள்ளீர்கள்?
பதில்: 1970 ஆம் ஆண்டில், இவருக்கு இந்திய அரசு குடிமை விருதான பத்மசிறீ வழங்கப்பட்டது.